भूकम्प
भूकंप के कारण बहुधा मिट्टी इस तरह से फेंकी जाती है कि नदीतल के समांतर में दरारें पड़ जाती है। यहाँ पर जड़त्व गुरुत्व से अधिक महत्वपूर्ण कारण है। भूकंप से भूकंपी फव्वारे इत्यादि भी बन जाते हैं तथा पहाड़ों की ढलानों पर पड़ी हुई चट्टानें तथा अन्य चीजें वहाँ से लुढ़क कर नीचे आ जाती हैं। समुद्र में भूकंप से शुनामिस (Tsunamis) नामक तरंगें पैदा होती है। ये समुद्र में छोटे छोटे ज्वालामुखी के फूटने से, तूफान से, या दाब में एकाएक परिवर्तन होने से उत्पन्न होती है। ये जापान और हवाई द्वीपसमूह के निकट अधिक संख्या में अभिलिखित की गई हैं तथा इनसे समुद्रतटों पर बहुत क्षति होती है।
शिलांग पठार
इस पठार के उपग्रह चित्रों में कई अस्थिभंग रेखांकन दिखाई देते हैं और इसे क्रमशः उत्तर-दक्षिण और पूर्व-पश्चिम दिशाओं में व्यापक और संकुचन बलों के कारण वर्तमान रूप मिला है। कई गहरे भूकंप पृथ्वी के गर्भ("मैण्टल") में टेक्टोनिक गतिविधि की ओर संकेत करते हैं। इन्हीं में से एक है १८९७ का ओल्धम फ़ॉल्ट क्षेत्र का असम भूकम्प।